в разследването във връзка със заобикаляне на мерките обхвана около 69 % от китайския износ за Малайзия през периода от 1 януари 2014 г. до март 2015 г.
 Б. УСЛОВИЯ НА АНГАЖИМЕНТА, ПО ОТНОШЕНИЕ НА КОИТО Е НАЛИЦЕ НЕСПАЗВАНЕ
 (8)
 Производителите износители се съгласиха, наред с другото, да информират незабавно Комисията за всяка промяна в корпоративната си структура, която се извършва по време на периода на прилагане на гаранцията. Те също така се съгласиха, че участието в търговска схема, водеща до риск от заобикаляне на мерките, е нарушение на условията на ангажимента.
 В. УСЛОВИЯ НА АНГАЖИМЕНТА, С КОИТО СЕ ДОПУСКА ОТТЕГЛЯНЕ НА ПРИЕМАНЕТО ОТ СТРАНА НА КОМИСИЯТА ПРИ ЛИПСА НА НЕСПАЗВАНЕ
 (9)
 В ангажимента също така се посочва, че Комисията може да оттегли приемането на ангажимента по всяко време през периода на прилагането му, ако се докаже невъзможност за практическо осъществяване на контрола върху спазването и за обезпечаването на самото спазване.
 Г. КОНТРОЛ НА ПРОИЗВОДИТЕЛИТЕ ИЗНОСИТЕЛИ
 (10)
 При упражняването на контрол във връзка с изпълнението на ангажимента Комисията провери предоставената от засегнатите производители износители информация от значение за ангажимента. Освен това тя извърши проверки на място в помещенията на тези производители износители. Във връзка с констатациите от разследването във връзка със заобикалянето на мерките, както е посочено в съображение 7, Комисията провери сделките за износ за Малайзия и риска от заобикаляне на мерките като цяло. Констатациите са посочени в съображения 11 — 20 по-долу.
 Д. ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА
 (11)
 TTCA не бе докладвало за промени в структурата на дружеството. Промените са извършени още през 2012 г., а бяха докладвани едва в началото на посещението за проверка през декември 2015 г.
 (12)
 Комисията направи оценка на тази констатация и стигна до заключението, че TTCA е нарушило задължението си за докладване.
 (13)
 Износът за Малайзия на засегнатите производители износители представлява над 70 % от износа, отчетен от всички съдействащи производители от разследването във връзка със заобикалянето на мерките. И двамата производители износители докладваха за значителен износ на лимонена киселина за дистрибутори/търговци в Малайзия. По време на проверките на място засегнатите производители износители не можаха да представят доказателства за крайното местоназначение на този износ, като двете дружества заявиха, че не проследяват своите продукти след продажбата им в трета държава. След посещенията за проверка на място Комисията даде достатъчно време на двамата производители износители да представят доказателства за крайното местоназначение.
 (14)
 Документацията, представена впоследствие, не бе достатъчна, за да се установи крайното местоназначение на целия износ за Малайзия.
 (15)
 Комисията се позовава на констатациите от разследването във връзка със заобикалянето на мерките, както е посочено в съображение 7, в частност липсата на реално производство в Малайзия и едновременното рязко увеличение на износа от КНР за Малайзия и вноса от Малайзия за Съюза. Тъй като по-голямата част от износа на Малайзия е извършен от засегнатите производители износители, Комисията стигна до извода, че и двамата са взели участие в търговска схема, водеща до риск от заобикаляне на мерките.
 (16)
 Освен това наличната статистическа информация за двамата производители износители, показа, че износът им